CELEX: C2005/106/29
Language: da
Date: 2005-04-30 00:00:00
Title: Sag C-69/05: Sag anlagt den 11. februar 2005 af Kommissionen for De Europæiske Fællesskaber mod Storhertugdømmet Luxembourg

30.4.2005   
            
            
               DA
            
            
               Den Europæiske Unions Tidende
            
            
               C 106/15
            
         Sag anlagt den 11. februar 2005 af Kommissionen for De Europæiske Fællesskaber mod Storhertugdømmet Luxembourg
   (Sag C-69/05)
   (2005/C 106/29)
   Processprog: fransk
   Ved De Europæiske Fællesskabers Domstol er der den 11. februar 2005 anlagt sag mod Storhertugdømmet Luxembourg af Kommissionen for De Europæiske Fællesskaber ved Florence Clotuche-Duvieusart og Agnieszka Stobiecka-Kuik, som befuldmægtigede, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1.
            
            
               Det fastslås, at Storhertugdømmet Luxembourg har tilsidesat de forpligtelser, der påhviler det i medfør af EF-traktatens artikel 88, stk. 1, og artikel 21 i Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93 (1) (nu EF-traktatens artikel 88), som gennemført ved EF-rammebestemmelserne for statsstøtte i landbrugssektoren (2000/C/28/02), idet det ikke har indsendt de årlige rapporter om alle eksisterende støtteordninger for landbrugssektoren for år 2000 og 2001 inden den 1. juli 2001, og derefter senest 30. juni 2002.
            
         
               2.
            
            
               Storhertugdømmet Luxembourg tilpligtes at betale sagens omkostninger.
            
         Søgsmålsgrunde og væsentligste argumenter:
   Artikel 21, stk. 1, i Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93 (nu EF-traktatens artikel 88) bestemmer, at »[m]edlemsstaterne indsender årlige rapporter til Kommissionen om alle eksisterende støtteordninger, for hvilke der ikke gælder nogen særlig indberetningspligt i henhold til en betinget beslutning […]«. Reglerne for forelæggelsen af disse rapporter inden for landbrugssektoren fremgår af EF-rammebestemmelserne for statsstøtte i landbrugssektoren (2000/C/28/02), hvori det præciseres, at »[e]n enkelt rapport bør forelægges for Kommissionen for første gang inden den 1. juli 2001 og derefter senest den 30. juni hvert år«. Den bindende karakter af rammebestemmelser for statsstøtte, som af en medlemsstat er blevet accepteret som passende foranstaltninger, er bekræftet af Domstolen i dens praksis. Rammebestemmelserne for statsstøtte i landbrugssektoren er blevet accepteret af Storhertugdømmet Luxembourg, eftersom det aldrig skriftligt har modsat sig de passende foranstaltninger, der er fastsat i disse rammebestemmelser. Ved hverken at indsende de pågældende rapporter for år 2000 eller for år 2001 har Storhertugdømmet Luxembourg tilsidesat sine forpligtelser.
   
      (1)  EFT L 83 af 27.3.1999, s. 1.